text: ТАЛАНТЛИВО ДЕТЕ ОТ ОБЩИНА НЕСЕБЪР НОМИНИРАНО ЗА ПРЕСТИЖНА НАГРАДА | Актуални новини - община Несебър, новини от Региона сега
  23.11.2017 НОВИНИ, ОБРАЗОВАНИЕ Георги Апостолов
  Осмокласникът Георги Апостолов, който е жител на Община Несебър, е сред номинираните за престижната награда "Ученик на годината" на Община Бургас в категория "Хуманитарни науки" – VIII-XII клас. Георги е ученик в ППМГ "Акад. Никола Обрешков" – Бургас, но цялата му училищна биография, която започва в СУ "Любен Каравелов", е изпъстрена с грамоти и отличия.
  Георги Апостолов печели I място на X-та Национална олимпиада по история и цивилизация, провела се на 21-23 април т. г.
  Преди дни се завръща от Тайланд, където спечели трето място от Осмото световно отборно състезание по математика (WMTC).
  Георги е част от тима на ППМГ "Акад. Никола Обрешков" – Бургас, съставен от ученици от седми, осми и девети клас – един от 134-те отбора от 21 страни и общо 1194 участници.
  Талантливото момче има и награди по физика от пролетно и есенно национални състезания.
  От вчера Георги Апостолов е в листата на номинираните за приза "Ученик на годината". Победителите в отделните категории ще бъде определени от онлайн гласуване. Всеки може подкрепи нашето талантливо момче, като даде своя вот на следния адрес: https://www.burgas.bg/bg/info/studentview/1286/32983
  Гласуването е еднократно е във всяка категория и възрастова група и ще продължи до 30 ноември 2017г. в 12:00 часа.